- Hindi News
- National
- इधर, शाजिया इल्मी को नहीं मिली जामिया यूनिवर्सिटी के सेमिनार में जाने की इजाजत
इधर, शाजिया इल्मी को नहीं मिली जामिया यूनिवर्सिटी के सेमिनार में जाने की इजाजत
रामजस कॉलेज विवाद पर लॉ फैकल्टी के छात्रों ने कोर्ट में फाइल की पीआईएल
आइसा समर्थक छात्रों पर हमले करने के आरोप में एबीवीपी से दो छात्र निलंबित
एबीवीपी का पुलिस मुख्यालय पर प्रदर्शन 3 जेएनयू छात्रों पर आरोपपत्र दाखिल हो
जेएनयू प्रशासन की याचिका पर सुनवाई
छात्रों का प्रदर्शन शांतिपूर्ण प्रशासन सहमत नहीं: पुलिस
एबीवीपीसमर्थक छात्रों ने बुधवार को दिल्ली पुलिस मुख्यालय के बाहर प्रदर्शन किया और पिछले साल जेएनयू के तीन छात्रों के खिलाफ दर्ज देशद्रोह के मामले में आरोपपत्र दाखिल करने की मांग की। इससे पहले डीयू के साउथ कैंपस में एबीवीपी की ओर से तिरंगा मार्च निकाला गया। प्रदर्शनकारी छात्राें ने कहा कि देश के उच्च शिक्षण संस्थानाें का माहौल खराब किया जा रहा है। जेएनयू के बाद रामजस कॉलेज के बाहर ऐसा हुआ। लेकिन इस बार पुलिस भी खामोश रही। क्याें नहीं अभी तक इन लोगों पर एफआईआर दर्ज कर इन्हें हिरासत में लिया गया।
छात्राें का नेतृत्व कर रहे एबीवीपी के संगठन मंत्री साकेत बहुगुणा ने कहा कि डीयू के अंदर कुछ शिक्षक और वामपंथी विचाराधारा की आड़ में नक्सलवादी गतिविधियों को अंजाम देने में जुटे हैं। वह लोग छात्रों के अंदर देश को बांटने की आग भड़का रहे हैं। रामजस कॉलेज के बाहर उस दिन किस तरह कुछ शिक्षकों और छात्रों ने मिलकर देश विरोधी नारे लगाए, जिसके बाद पुलिस को लाठी चार्ज करना पड़ा। इतना ही नहीं कई छात्राओं के साथ बदसलूकी हुई। सारा आरोप एबीवीपी पर मढ़ दिया गया। जेएनयू में विवादित आयोजन के बाद दोिषयों को तुरंत सजा मिले। इसके लिए पुलिस को चार्जशीट जल्द फाइल करनी थी। लेकिन पुलिस ने ऐसा नहीं किया। आखिर क्यों? साकेत ने कहा कि हम छात्र यहां सांकेतिक प्रदर्शन करने पहुंचे हैं। क्योंकि जेएनयू के बाद वामपंथी विचारधारा के लोग डीयू का माहौल खराब करने निकले हैं। अगर पुलिस समय रहते एक्शन लेती तो ऐसा होता। जेएनयू के बाद डीयू के कॉलेजों में कुछ वामपंथी शिक्षकों के सहयोग से नाटक आयोजन के नाम पर देश विरोध गतिविधियों को अंजाम दिया जा रहा है। पुलिस ऐसे लोगों पर एक्शन ले। हमने पुलिस में रामजस के बाहर उस दिन क्या हुआ? पूरी घटना पर शिकायत दी है। अगर देश विरोधी ताकतों के विरुद्ध जल्द एक्शन नहीं हुआ और जेएनयू में विवादित कार्यक्रम आयोजन देश विरोधी नारे लगाने वाले आरोपियों पर पुलिस कोर्ट में जल्द चार्जशीट दाखिल नहीं करेगी तो हम गृहमंत्री के आवास के बाहर प्रदर्शन करेंगे।
नई दिल्ली | रामजसकाॅलेज के बाहर दो छात्र संगठनों के बीच हुई झड़प और पुलिस के लाठीचार्ज के बाद बुधवार को डीयू लॉ फैकल्टी के दो छात्रों ने दिल्ली हाईकोर्ट में याचिका दायर की है। इसमें हिंसक झड़प के बीच पुलिस कर्मियों ने जिस तरह छात्राओं को पकड़ा और मीडिया कर्मियों के साथ हिंसा से पेश आए। उस पर धारा 354 के तहत मामला दर्ज करने की अपील की है। डीयू लॉ फैकल्टी के छात्र तरुण नारंग और दीपक जोशी ने कहा कि रामजस कॉलेज के बाहर जो घटना हुई वह शर्मनाक थी। छात्रों के साथ पुरुष पुलिस कर्मियों ने कार्रवाई के नाम पर छेड़छाड़ की। इस दौरान छात्राओं के साथ भी धक्का-मुक्की की गई। इस दौरान कहीं भी महिला पुलिस दिखाई नहीं दी। इसलिए आरोपी पुलिस कर्मियों के खिलाफ धारा 354 के तहत एफआईआर दर्ज कराने के लिए कोर्ट में अपील की है।
नई दिल्ली | डीयूनार्थ कैंपस में आइसा समर्थकों के एक समूह पर कथित तौर पर हमले में गिरफ्तार हुए एबीवीपी के सदस्यों को संगठन से बुधवार को निलंबित कर दिया। प्रशांत मिश्रा और विनायक शर्मा पर आरोप है कि मंगलवार शाम को एसजीटीबी खालसा कॉलेज के नजदीक इन्होंने आइसा कार्यकर्ता राज सिंह और उत्कर्ष भारद्वाज से मारपीट की है। एबीवीपी के मीडिया संयोजक साकेत बहुगुणा ने बताया कि दोनों छात्रों द्वारा उठाया गया कदम निंदनीय है। कैंपस में हम हिंसामुक्त वातावरण की वकालत करते हैं। अनुशासनहीन कृत्य के चलते संगठन से इन दोनों को निलंबित किया गया है। आगे आरोपों पर अंतरिम जांच के आदेश दिए गए हैं।’ उत्कर्ष और राज ने दावा किया कि श्री गुरु तेग बहादुर खालसा कॉलेज के समीप सात से आठ लोगों ने उन पर हमला कर दिया और उन्हें बेल्टों से मारा था।
जेएनयू में पिछले साल 9 फरवरी को हुआ था विवादित आयोजन
हाईकोर्ट में आरोप लगाया परिसर में प्रशासनिक भवन का रास्ता रोक रहे थे छात्र
जेएनयू में प्रदर्शनकारी छात्रों से मिले वीसी
नई दिल्ली | जेएनयूकैंपस में एडमिन ब्लॉक पर प्रदर्शन करने वाले छात्रों से कुलपति प्रो. एम जगदेश कुमार मिले और उनकी बातें सुनी। इसके साथ ही छात्र को दो टूक समझाया कि आरक्षण पॉलिसी का लाभ सभी छात्रों को मिलेगा। दाखिला प्रवेश परीक्षा स्तर पर ही यह लाभ छात्रों को दिया जाएगा। इसके बाद यूजीसी नोटिफिकेशन के आधार पर किसी भी कोर्स में सीटें नहीं घटाई जा रही हैं। दाखिला प्रक्रिया के साथ-साथ प्रोफेसर्स के रिक्त पदों को भरने की प्रक्रिया भी चल रही है। जिससे सीटों में कटौती नहीं की जाएगी।
एजेंसी | नई दिल्ली
दिल्लीपुलिस ने बुधवार को कहा कि जेएनयू में छात्र शांतिपूर्ण प्रदर्शन कर रहे थे, जबकि विश्वविद्यालय प्रशासन ने दिल्ली हाईकोर्ट में आरोप लगाया कि प्रदर्शनकारी परिसर में प्रशासनिक भवन का रास्ता रोक रहे थे।
मामला जब सुनवाई के लिए न्यायमूर्ति वीके राव के समक्ष पहुंचा तो पुलिस ने कहा कि छात्र प्रशासनिक भवन से 50 मीटर दूर धरना प्रदर्शन कर रहे थे। पुलिस की तरफ से पेश हुए वकील ने कहा, कुलपति, शिक्षक और जेएनयू के कर्मचारी बिना किसी रुकावट के प्रशासनिक भवन का इस्तेमाल कर रहे हैं। वहां सबकुछ सामान्य है और वहां जेएनयू सुरक्षा के 300 से ज्यादा अधिकारी भी मौजूद हैं। उन्होंने कहा, अगर अदालत कहती है तो हम भी तुरंत वहां जा सकते हैं। वहां कोई संवैधानिक गतिरोध नहीं है। यह एक शांतिपूर्ण प्रदर्शन है। अबतक कोई अप्रिय घटना नहीं हुई।
छात्र जेएनयू की प्रवेश नीति में हाल में हुए बदलाव का विरोध कर रहे हैं। उनका कहना है कि इससे एमफिल और पीएचडी की सीटों में काफी कटौती हो जाएगी। छात्र नौ फरवरी से ही प्रशासनिक ब्लॉक के पास बैठे हैं, जिसे उन्होंने फ्रीडम स्क्वायर नाम दिया है। जेएनयू प्रशासन ने अदालत में एक याचिका दायर कर घेराबंदी खत्म कराने और प्रदर्शनकारियों के खिलाफ कानूनी कार्रवाई करने की मांग की थी। इस संबंध में प्रदर्शनकारियों के खिलाफ एक प्राथमिकी भी दर्ज कराई गई है। प्रशासन की इस याचिका पर हाईकोर्ट सुनवाई कर रहा था।
नई दिल्ली | भाजपाकी नेता शाजिया इल्मी को बुधवार को जामिया मिलिया इस्लामिया विश्वविद्यालय में तीन तलाक विषय पर आयोजित एक सेमिनार में शामिल नहीं होने दिया गया, जबकि उन्हें इसके लिए विशेष रूप से आमंत्रित किया गया था। इल्मी ने आरोप लगाया है कि जो लोग बोलने की आजादी पर पांबदी के लिए भाजपा को कोस रहे हैं, उन्हीं तत्वों ने उन्हें सेमिनार में बोलने से रोका। उन्होंने कहा कि अब कोई यह बताए कि यहां अभिव्यक्ति की आजादी का सवाल क्यों नहीं उठाया जा रहा। इल्मी ने कहा कि विश्वविद्यालय के कुलपति डॉक्टर तलत अहमद के कहने पर उन्हें रोका गया। उन्हें बताया गया कि ऊपर से दबाव आया है। ऐसा कहा गया है कि उनके आने से माहौल खराब हो जाएगा। उन्होंने सवाल किया कि उनके जाने से माहौल कैसे खराब हो जाता, जबकि वह खुद इस विश्वविद्यालय की छात्रा रह चुकी हैं।
tgl_Latn sot_Latn hin_Deva hin_Deva hin_Deva hin_Deva awa_Deva bho_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva